stanford-oval/wikipedia huggingface dataset:
Unison
סינגלים

מתוך האלבום יצאו לאור 5 סינגלים במדינות שונות. הסינגל הראשון היה השיר "(If There Was) Any Other Way" אשר יצא לאור במרץ אותה שנה בקנדה, שנה לאחר מכן יצא לאור כסינגל השני מהאלבום גם בארצות הברית, וביוני אותה שנה יצא לאור גם במדינות נבחרות באירופה, באוסטרליה וביפן. השיר לא זכה להצלחה בעולם. הסינגל השני מהאלבום היה שיר הנושא שלו, "Unison" אשר יצא לאור ביולי אותה שנה בקנדה בלבד כסינגל השני מהאלבום ושנה לאחר מכן יצא לאור גם ביפן.
בשאר העולם השיר יצא לאור כבי-סייד של הסינגל "The Last to Know". אך גם השיר הזה לא זכה להצלחה. הסינגל השלישי מהאלבום היה "Where Does My Heart Beat Now" אשר יצא לאור כסינגל השלישי בקנדה באוקטובר אותה שנה ובסוף שנת 1990 יצא לאור גם בארצות הברית והיה לסינגל הראשון של דיון שיצא לאור שם. בסוף שנת 1991 הוא יצא לאור גם בחלקים אחרים בעולם. בארצות הברית השיר זכה להצלחה כאשר הגיע למקום ה-4. אך בשאר העולם השיר לא הגיע לאותה הצלחה.
הסינגל הרביעי מהאלבום היה השיר "The Last to Know" אשר יצא לאור כסינגל הרביעי בקנדה במרץ 1991 ויותר מאוחר גם בשאר העולם. השיר זכה להצלחה בקנדה כאשר הגיע למקום ה-16 במדינה, אך לא זכה להצלחה בשאר העולם. הסינגל האחרון מהאלבום היה השיר "Have a Heart" אך הוא יצא לאור בקנדה בלבד ביולי 1991, אך לא זכה שם להצלחה.
רשימת רצועות

| Unison> מס' | Unison> שם | Unison> משך | Unison>  | Unison>  | Unison>  | Unison>  | Unison>  | Unison>  | Unison>  |
| --- | --- | --- | --- | --- | --- | --- | --- | --- | --- |
| 1. | (If There Was) Any Other Way  | 4:00 |  |  |  |  |  |  |  |
| 2. | If Love Is Out of the Question  | 3:53 |  |  |  |  |  |  |  |
| 3. | Where Does My Heart Beat Now  | 4:32 |  |  |  |  |  |  |  |
| 4. | The Last to Know  | 4:35 |  |  |  |  |  |  |  |
| 5. | I'm Loving Every Moment With You  | 4:08 |  |  |  |  |  |  |  |
| 6. | Love By Another Name  | 4:51 |  |  |  |  |  |  |  |
| 7. | Unison  | 4:12 |  |  |  |  |  |  |  |
| 8. | I Feel Too Much  | 4:08 |  |  |  |  |  |  |  |
| 9. | If We Could Start Over  | 4:21 |  |  |  |  |  |  |  |
| 10. | Have a Heart  | 4:12 |  |  |  |  |  |  |  |
| משך כולל: | משך כולל: | 42:52 |  |  |  |  |  |  |  |
מיקומי שיא

|   ‏‏‏  מצעדים ודירוגים (1990-97)> מדינה |   ‏‏‏  מצעדים ודירוגים (1990-97)> מצעד |   ‏‏‏  מצעדים ודירוגים (1990-97)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 15 |
|  ארצות הברית | בילבורד 200 | 74 |
|  הממלכה המאוחדת | מצעד האלבומים הבריטי | 55 |
|  ולוניה | אולטראטופ 40 | 56 |
|  נורווגיה | VG-lista | 8 |
|  סקוטלנד | מצעד האלבומים הסקוטי | 68 |
|  פלנדריה | אולטראטופ 50 | 80 |
|  קנדה | מצעד האלבומים הקנדי | 15 |
|   ‏‏‏  מצעדי סוף שנה (1990)> מדינה |   ‏‏‏  מצעדי סוף שנה (1990)> מצעד |   ‏‏‏  מצעדי סוף שנה (1990)> מיקום שיא |
| --- | --- | --- |
|  קנדה | מצעד האלבומים הקנדי | 100 |
|   ‏‏‏  מצעדי סוף שנה (1991)> מדינה |   ‏‏‏  מצעדי סוף שנה (1991)> מצעד |   ‏‏‏  מצעדי סוף שנה (1991)> מיקום שיא |
| --- | --- | --- |
|  קנדה | מצעד האלבומים הקנדי | 63 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,227,000 |
| בריטניה (BPI) | זהב | 100,000 |
| צרפת (SNEP) | זהב | 100,000 |
| קנדה (Music Canada) | פלטינה 7× | 700,000 |
סיכום
| בכל העולם | — | 3,000,000 |
היסטוריית יציאות לאור

| מדינה | תאריך יציאה | חברת תקליטים | פורמט | קטלוג | מקור |
| --- | --- | --- | --- | --- | --- |
| קנדה | 2 באפריל 1990 | קולומביה | תקליטור • תקליט • קלטת שמע | 80150 |  |
| ארצות הברית | 11 בספטמבר 1990 | אפיק | תקליטור • קלטת שמע | 46893 |  |
| יפן | 21 בפברואר 1991 | אס אם אי ג'יי | תקליטור | ESCA-5184 |  |
| אוסטרליה | 4 במרץ 1991 | סי בי אס | תקליטור • קלטת שמע | 467203 |  |
| בריטניה | 16 בספטמבר 1991 | אפיק | תקליטור • תקליט • קלטת שמע | 467203 |  |
Thank Me Later

Thank Me Later הוא אלבום הבכורה של הראפר והזמר הקנדי דרייק. האלבום יצא לאור ב-15 ביוני 2010, על ידי חברות התקליטים יאנג מאני אנטרטיינמנט, קאש מאני רקורדס ויוניברסל מוטאון רקורדס. הפקת האלבום התרחשה באולפני הקלטות שונים בין 2009 ל-2010 וטופלה בעיקר על ידי 40 ובוי-1דה. הוא מכיל הופעות אורח והפקות מוזיקליות של אלישה קיז, טימבלנד, סוויז ביטז, ניקי מינאז', ליל ויין, דה-דרים וקניה וסט, בין היתר.
לאלבום הפקת אמביינט נוקבת המשלבת סינתיסייזרים "מודיים", מקצבים דלילים, קלידים מעורפלים ומינוריים ועיבודים עדינים. מבחינה לירית, האלבום מתמקד בהגעתו של דרייק לתהילה והזוגיויות שלו. מילותיו של השירים באלבום מושרות בעדינות, וחוקרות רגשות של ספקנות, חוסר ביטחון ואהבה נכזבת.
לאחר צאתו, הגיע האלבום היישר אל המקום הראשון במצעד הבילבורד 200 עם מכירות של 447,000 עותקים בשבוע הראשון, ונכון לאוגוסט 2015, מכר סך של 1.8 מיליון עותקים. נוסף על כך, הגיע האלבום למקום הראשון במצעד האלבומים הקנדי וזכה בתואר הפלטינה מאיגוד תעשיית ההקלטות הקנדי כבר בשבוע צאתו. כל ארבעת הסינגלים מתוך האלבום נכנסו ל-40 הראשונים במצעד הבילבורד הוט 100, כאשר "Find Your Love" הגיע למיקום הגבוה ביותר, במקום החמישי. האלבום קיבל בעיקר ביקורות חיוביות, כשהמבקרים שיבחו את הנושאים האישיים באלבום וערכו השוואות מוזיקליות ליצירותיהם של קניה וסט וקיד קאדי, בפרט אלבומו של וסט 808s & Heartbreak משנת 2008.
האלבום דורג כאחד האלבומים הטובים ביותר של 2010 על ידי גופים שונים. מגזין הבילבורד דירג את האלבום במקום השביעי ברשימת "10 האלבומים המובילים של שנת 2010, על פי בחירת המבקרים". מגזין פיצ'פורק דירג את האלבום ברשימת "50 האלבומים המובילים לשנת 2010" במקום ה-42. האלבום התברג במקום השביעי ברשימת "האלבומים הטובים ביותר של שנת 2010" שנערך על ידי מגזין רולינג סטון.
בקרי מוזיקה רבים מכתב העת היומי הגרידאן דירגו את האלבום ואת שיריו של דרייק מתוכו. בן תומפסון ממגזין הגרדיאן הכליל את האלבום במקום הרביעי ברשימתו 10 האלבומים הטובים ביותר לשנת 2010, וברשימה דומה עבור הרצועות, "Fancy" דורג במקום הראשון ברשימת 5 הרצועות הטובות ביותר לשנת 2010 ברשימה זו. פול אסטר ממגזין הגרדיאן דירג את האלבום במקום הראשון ברשימתו, ואת הרצועה "The Resistance" מתוך האלבום דירג במקום השני ברשימתת 5 הרצועות הטובים ביותר לשנת 2010. טים ג'ונזה דירג גם כן את האלבום במקום הראשון ברשימתו.
בסקר השנתי של Pazz & Jop שנערך על ידי מגזין וילג' ווייס, האלבום התברג במקום ה-24 ברשימת 1000 האלבומים הטובים ביותר לשנת 2010.
רשימת רצועות

| מס' | שם | משך |
| --- | --- | --- |
| 1. | Fireworks (בהשתתפות אלישה קיז)   | 5:13 |
| 2. | Karaoke  | 3:47 |
| 3. | The Resistance  | 3:45 |
| 4. | Over  | 3:53 |
| 5. | Show Me A Good Time  | 3:30 |
| 6. | Up All Night (בהשתתפות ניקי מינאז')   | 3:54 |
| 7. | Fancy (בהשתתפות טי.איי וסוויז ביטז)   | 5:19 |
| 8. | Shut It Down (בהשתתפות דה-דרים)   | 6:59 |
| 9. | Unforgettable (בהשתתפות יאנג ג'יזי)   | 3:33 |
| 10. | Light Up (בהשתתפות ג'יי-זי)   | 4:34 |
| 11. | Miss Me (בהשתתפות ליל ויין)   | 5:05 |
| 12. | Cece's Interlude  | 2:34 |
| 13. | Find Your Love  | 3:28 |
| 14. | Thank Me Now  | 5:28 |
| 15. | Best I Ever Had  | 4:18 |
| משך כולל: | משך כולל: | 65:27 |
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 81 |
|  אוסטרליה | מצעד האלבומים האורבניים | 6 |
|  אירלנד | מצעד האלבומים האירי | 32 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 34 |
|  הולנד | מצעד 100 האלבומים ההולנדיים | 71 |
|  הממלכה המאוחדת | מצעד האלבומים הבריטי | 15 |
|  הממלכה המאוחדת | מצעד אלבומי ה-R&B | 1 |
|  יוון | IFPI Greece | 35 |
|  יפן | אוריקון | 61 |
|  ניו זילנד | המצעד הניו זילנדי הרשמי | 35 |
|  פלנדריה | אולטראטופ 50 | 98 |
|  צרפת | SNEP | 117 |
|  קנדה | מצעד האלבומים הקנדי | 1 |
|  שווייץ | המצעד השווייצרי | 69 |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |
| --- | --- | --- |
|  ארצות הברית | בילבורד 200 | 16 |
|  ארצות הברית | מצעד אלבומי ה-R&B/היפ-הופ | 5 |
|  הממלכה המאוחדת | מצעד האלבומים הבריטי | 145 |
|  קנדה | מצעד האלבומים הקנדי | 22 |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |
| --- | --- | --- |
|  ארצות הברית | בילבורד 200 | 91 |
|  ארצות הברית | מצעד אלבומי ה-R&B/היפ-הופ | 26 |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  ארצות הברית | בילבורד 200 | 131 |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | פלטינה ×2 | 160,000 |
| הממלכה המאוחדת (BPI) | זהב | 100,000 |
| ארצות הברית (RIAA) | פלטינה 4× | 4,000,000 |
אברהם חמו

| --- | --- |

אברהם חמו (2014)
 לידה:  8 ביולי 1934 (בן 90) מצרים 
 
אברהם (אלברט) חמו (נולד ב-8 ביולי 1934) הוא כדורסלן עבר ישראלי, מאמן כדורסל וקצין משטרה שעסק בתחום מניעת צריכת אלכוהול וסמים בקרב צעירים ואף פרסם ספרים בתחום זה, לאחר שחרורו מהמשטרה הקים את מכון חינוך מפעיל ומונע ובמסגרתו מהווה יו"ר משותף של עמותת "עתיד בטוח".
ביוגרפיה > תחילת דרכו

אלברט חמו נולד בקהיר בירת מצרים למשפחת סוחרים מבוססת וברוכת ילדים, כאח שני מבין שמונה אחים ואחיות. חמו גדל כדו-לשוני: צרפתית וערבית, בבית בו שלטה שאיפה למצוינות ולהישגים. הוא למד בבית ספר צרפתי והשתתף בפעילות תנועת הצופים המקומית. כילד שיחק חמו בנבחרת הכדורסל של מכבי קהיר שהייתה קבוצה מובילה במצרים. בשנת 1948, עם הקמת מדינת ישראל, התרבו רדיפות היהודים במצרים והמשפחה החליטה לעלות לישראל. הם עלו באוניה שהפליגה למרסיי שם שהו כחודשיים במחנה מעבר לעולים יהודים ולאחר מכן עלו לישראל באוניה "נגבה" שהפליגה לחיפה.
ביוגרפיה > קריירה כשחקן

חמו התגייס ב-1952 לחטיבת גולני כחייל קרבי, השלים קורס מ"כים וסמלים, ושירת בבסיס אימונים של פיקוד הצפון. הוא הוכר כשחקן כדורסל מחונן והוזמן לנבחרת פיקוד הצפון. קבוצת פיקוד הצפון קיימה מחנה אימונים שכלל משחק עם הפועל חיפה. לאחר שהצטיין במהלך המשחק, ביקש מאמן חיפה דאז, פפו אבו ראשיד, לקבל את חמו לקבוצתו. משחק זה היווה נקודת מפנה בקריירת הכדורסל שלו. הוא הוזמן לנבחרת צה"ל, ועם שחרורו החל לשחק בהפועל חיפה והיה מלך הסלים של הליגה הלאומית בכדורסל מספר פעמים. שיא הנקודות שלו בליגה במשחק אחד היה 47 נקודות.
ב-1955 נמנה חמו על הרכב נבחרת ישראל בכדורסל שאמורה הייתה להשתתף באולימפיאדת מלבורן, נסיעה שבוטלה עקב מלחמת סיני. ב-1956 היה שותף למסע הנבחרת לארצות הברית בו זכתה המשלחת לכבוד רב, בעיקר בשל הניצחון במלחמת סיני שהתרחש מספר שבועות לפני המסע.
חמו המשיך להצטיין בשתי המסגרות (הפועל חיפה ונבחרת ישראל) ונטל חלק, יחד עם הנבחרת, בשלוש אליפויות אירופה. בתחילת שנות ה-60 הגיעה הפועל חיפה לשיאה כשסיימה פעמיים במקום השני בליגה הלאומית.
בשנת 2005 זכה במקום ה-42 מבין חמישים השחקנים הגדולים בכדורסל הישראלי. תהליך הבחירה ודירוג הנבחרים הושתת על משאל ייחודי, שכלל 170 אנשי מקצוע מכל הזמנים, בניהולו של ערן סלע.
ביוגרפיה > קריירה כמאמן

ב-1965 החל למלא תפקיד מאמן-שחקן בהפועל גבת שעלתה לליגה הלאומית וסיימה במקום השלישי ולאחר מכן אימן קבוצות נוספות בליגה הלאומית. ב-1973 מונה למאמן נבחרת ישראל בכדורסל. תחת הדרכתו, סיימה נבחרת ישראל במקום הראשון מבין 17 נבחרות, בטורניר קדם אליפות אירופה שנערך באותה שנה בווינה. באליפות אירופה הגיעה ישראל למקום השביעי, הישג עליו חזרה, תחת הדרכת חמו, גם באליפות אירופה של 1975. הישגים בולטים נוספים של נבחרת ישראל תחת הדרכתו היו: מקום ראשון במשחקי אסיה 1974 ומקום ראשון בטורניר הכדורסל של המכביה. בעת שאימן את הנבחרת הלאומית אימן בעונת 75–1974 גם את מכבי תל אביב (במשחקי גביע אירופה בלבד), לאחר שמאמן הקבוצה, דויל פאראק, פרש באוקטובר 1974 עקב בעיות רפואיות.
ב-1973, בעת שחמו החל לאמן את נבחרת ישראל, היא נחשבה כנבחרת נמוכה וחלשה. תחת הדרכתו הציגה נבחרת ישראל משחק קבוצתי מלוכד שאופיין בלחץ הגנתי על כל המגרש לאורך פרקי זמן ממושכים במשחק. משחק זה הוציא רבות מהיריבות משיווי משקלן ואפשר לנבחרת הישראלית להגיע להישגים.
ב-1986 עמד חמו במוקד של דיון ציבורי שהתקיים לגבי בואו של כוכב הכדורסל האמריקאי, מייקל ריי ריצ'רדסון, שהושעה מליגת ה-NBA בגין שימוש בקוקאין. חמו התקשר ביוזמתו לריצ'רדסון בארצות הברית והציע לו להצטרף להפועל רמת גן שנחשבה באותן שנים כקבוצת צמרת. חמו הצהיר כי ריצ'רדסון יהיה תחת חסותו וכי הוא ערב לכך שלא יצרוך סמים בעת שהותו בישראל. בישראל קמה סערה זוטא והנושא הגיע לדיון בוועדות הכנסת שלא החליטו דבר בנושא. בסופו של דבר, הוציאה פיב"א מכתב האוסר על ריצ'רדסון לשחק באירופה כיוון שנפלו פגמים בשחרורו מקבוצת חובבים מארצות הברית. חמו מינה את ריצ'רדסון כעוזרו בעת שאימן את הפועל רמת גן אך זה עזב את ישראל לאיטליה אחרי חצי שנה. לטענת ריצ'רדסון, הוא כיבד מאוד את חמו הן כמאמן והן כאדם ולא השתמש בסמים בעת שהותו בישראל.
ביוגרפיה > קריירה ציבורית

במקביל לקריירה שלו כספורטאי - שחקן ומאמן, התגייס חמו למשטרת ישראל, ושירת בה שנים ארוכות. הוא סיים קורס קצינים ושירת כקצין משטרה ברמת גן, בעזה ובאל עריש. לאחר מכן מונה לראש מחלק הנוער, במקביל לתפקידו כמאמן נבחרת ישראל בכדורסל. בהמשך דרכו, סיים קורס פיקוד ומטה ולאחר מכן מונה לראש מפלג הנוער במחוז תל אביב. הוא המשיך לעלות בסולם הדרגות ומילא תפקיד של סגן מפקד מרחב ירקון ומשם הקים אגף חדש במטה הארצי: האגף לקשרי קהילה ומשטרה. חמו יצא לגמלאות מהמשטרה ב-1986 בדרגת ניצב משנה.
בהמשך הקריירה הציבורית שלו הקים יחד עם רעייתו מירה את ה"מכון לחינוך מפעיל ומונע" ואת תנועת עתיד בטוח, שני הארגונים ממוקדים בקידום נוער, במניעת אלימות, סמים, אלכוהול ובנוסף, בקידום בטיחות בדרכים בקרב ילדים ונוער ואף בבוגרים. חמו ורעייתו כתבו 17 ספרים בנושא מניעה. כך הוקם גם, בין היתר, מגרש ההדרכה הראשון להחלקה ולבטיחות בדרכים בקיבוץ יקום.
חמו מילא תפקידים ציבוריים נוספים, בהם: חבר בוועד המנהל של עמותת "אל סם", נשיא מועדון רוטרי תל אביב ונגיד ארצי של רוטרי ישראל בשנים 2002–2003.
חמו ממשיך (נכון ל-2014) בפעילות ציבורית; בעמותת "עתיד בטוח" וכמוביל פרויקט לאומי לקידום מנהיגות צעירה למניעת אלימות, סמים ואלכוהול.
ביוגרפיה > חיים אישיים

ב-1959 נשא חמו את מירה פרידמן, מורה לאנגלית, אשת חינוך ומנהלת תיכון אהל שם לשעבר, ולהם שלושה ילדים: ד"ר מיכל חמו לוטם, מייסדת ארגון בטרם לבטיחות ילדים, ומייסדת המכון למנהיגות וממשל בג'וינט ישראל, מאור חמו, עסק גם הוא באימון כדורסל ואיש עסקים, ומתן, איש עסקים.
חמו הוא בוגר אוניברסיטת חיפה בסוציולוגיה ומדע המדינה ומוסמך בקרימינולוגיה מאוניברסיטת תל אביב.
תארים ופרסים

אות "איש כפועלו" מטעם ארגון הפועל
Wham!

| --- | --- |

 מקום הקמה:  בושי 
 מוקד פעילות:  הרטפורדשייר, אנגליה, הממלכה המאוחדת
 תקופת הפעילות:  1981–1986 (כ־5 שנים)
 סוגה:  פופ • דאנס-פופ • סינת'-פופ • פוסט-דיסקו
 חברת תקליטים:  אפיק רקורדס, קולומביה רקורדס 
 wham.world
 פרופיל ב-IMDb
 חברים
 ג'ורג' מייקל אנדרו רידג'לי
 
ואם (באנגלית: Wham!) הייתה להקה בריטית שהוקמה בתחילת שנות ה-80 וחבריה היו ג'ורג' מייקל ואנדרו רידג'לי.
היסטוריה > 1981–1983: הקמת הלהקה ואלבום בכורה

מייקל ורידג'לי הכירו בבית הספר התיכון והופיעו עם שלושה מחבריהם ללימודים בלהקה שנקראה "The Executive". הלהקה הזו פורקה, מה שהוביל את רידג'לי ומייקל להקים את Wham! וחתמו עם חברת Innervision Records על חוזה שמאוחר יותר תבעו את החברה כדי להשתחרר ממנו. לאחר שסיימו את החוזה הקודם חתמו על חוזה עם חברת CBS. מייקל לקח את התפקיד המרכזי בלהקה כאשר הוא גם שר, הלחין והפיק. השניים היו צעירים מאוד וביטאו זאת באופי הלהקה ובשירים הראשונים שלהם שייצגו אורח חיים צעיר ונהנתני. הסינגל הראשון שיצא היה "Wham Rap! (Enjoy What You Do)" שיצא ב-16 ביוני 1982. הסינגל השני היה "Young Guns (Go for It)" שיצא ב-15 באוקטובר 1982. השיר נכנס למצעד השירים בתוכנית Top of the Pops והחשיפה של הלהקה החלה לגדול עד שהסינגל השני שלהם הגיע למקום השלישי במצעד השירים הבריטי.
ב-13 במאי 1983 הוציאו את הסינגל השלישי שהיה "Bad Boys". ב-9 ביולי 1983 יצא אלבום הבכורה של הלהקה שנקרא "Fantastic" והגיע למקום הראשון במצעדים. באותו חודש יצא הסינגל הרביעי והאחרון מהאלבום שהיה "Club Tropicana". לאחר מכן יצא לאור השיר "Club Fantastic Megamix" שהיה רמיקס לחלק מהשירים של הלהקה, הוא יצא במהלך הסכסוך של הצמד עם חברת התקליטים. לאחר סיום החוזה חתמו ואם על חוזה חדש עם חברת CBS ובאותה תקופה זכו לפופולריות רבה והגיעו למעמד של להקות כמו מועדון תרבות ודוראן דוראן.
היסטוריה > 1984–1985: אלבום שני והצלחה מסחרית

הלהקה החליטה לשנות כיוון ולשלב את השירים שלהם עם מוזיקת פופ. ב-5 במאי 1984 יצא הסינגל הראשון מאלבומה, "Wake Me Up Before You Go-Go", והפך להצלחה מסחרית השיר הגיע לראש המצעדים כולל מקום ראשון במצעד הבילבורד. השיר נכתב על ידי מייקל בהשראת פתק שהשאיר רידג'לי להוריו. הסינגל הבא מהאלבום היה "Careless Whisper" שהיה קטע סולו של מייקל ויצא ב-24 ביולי. השיר הגיע במהירות למקום הראשון במצעדים עם מכירות של למעלה ממיליון עותקים בממלכה המאוחדת. הסינגל השלישי מהאלבום, ""Freedom"", יצא באוגוסט והגיע לראש המצעד הבריטי. לאחר מכן יצאו השירים "Last Christmas" ו"Everything She Wants". האלבום השני יצא ב-23 באוקטובר 1984 ונקרא "Make It Big". האלבום זכה להצלחה גדולה והגיע למקום הראשון במצעדים. האלבום זכה למעמד אלבום פלטינה במדינות כמו קנדה, הונג קונג, פינלנד, ארצות הברית והממלכה המאוחדת ומעמד של אלבום זהב בצרפת וגרמניה. באפריל 1985 יצאו מייקל ורידג'לי לסיבוב הופעות מסביב לעולם ואף הופיעו בסין שמסעם שם תועד בסרט "Foreign Skies" של הבמאי לינדסיי אנדרסון. בספטמבר 1985 הוציאו את השיר "I'm Your Man" שהגיע למקום הראשון במצעד הבריטי.
היסטוריה > 1986: הפירוק

לאחר סיבוב ההופעות מייקל היה נחוש לשנות את אופי הלהקה ולפנות לקהל בוגר יותר מאשר הקהל הצעיר שאפיין את הלהקה עד היום. רידג'לי לא תמך בהחלטה לכן הודיעו ואם על התפרקותם באביב 1986. הצמד החליטו להוציא אלבום רביעי ואחרון שיהיה הסוף של הלהקה ולכן גם שמו "The Final". ביוני 1986 יצא הסינגל "The Edge of Heaven". ב-14 באוקטובר 1986 יצא הסינגל האחרון של הלהקה שנקרא "Where Did Your Heart Go?‎".
היסטוריה > 1987–היום: לאחר הפירוק

לאחר פירוק הלהקה התבטא ג'ורג' מייקל בשליליות לגבי תקופתו בלהקה. הוא ציין את הלחץ בו היה נתון ושהצמד לא נוהל נכון. לאחר התפרקותם עבר רידג'לי למונקו וניסה להצליח שוב. לאחר מכן עבר למשך תקופה קצרה ללוס אנג'לס ולאחר שלא הצליח חזר לאנגליה בשנת 1990. באותה שנה הוציא רידג'לי את אלבום הסולו הראשון והאחרון שלו שנקרא "Son of Albert".
ג'ורג' מייקל נפטר ב-25 בדצמבר 2016.
ב-2023 פורסם סרט תעודי "ואם!" של הלהקה, בבימויו של כריס סמית' שבו ג'ורג' מייקל ואנדרו רידג'לי מקריינים את הסרט (באמצעות הקלטות ישנות). ב-7 ביולי של אותה השנה יצא לאור אלבום האוסף The Singles: Echoes from the Edge of Heaven, שהגיע למקום 83 במצעד הבילבורד 200.
דיסקוגרפיה

1983: Fantastic
1984: Make It Big
1986: Music from the Edge of Heaven
1986: The Final
הערות שוליים

↑  נעמה רק, ‏הכוכב הזה מת: הסרט על "ואם!" מחזיר מעט מהכבוד שמגיע להם, באתר "Time Out ישראל", 9 ביולי 2023
↑  Rosalie Cabison, Billboard 200™, Billboard, ‏2 בדצמבר 2023 (באנגלית אמריקאית)
| --- | --- |
בקרת זהויות :  BnF: cb139074556 (data)  GND: 5229660-X  ISNI: 0000 0001 1781 8157  LCCN: n84180470  MusicBrainz: d570bb31-b9ca-45a4-a2d9-11b186d9c159  NKC: mzk2003195179  VIAF: 155628784   WorldCat (עם VIAF): 155628784
אדגר דאקה

| --- | --- |
אין תמונה חופשית
 לידה:  8 ביולי 1878 נוישטט אן דר ויינשטראסה, הרפובליקה הפדרלית של גרמניה 
 פטירה:  14 בספטמבר 1945 (בגיל 67) מינכן, אזורי הכיבוש בגרמניה 
 ענף מדעי:  פלאונטולוגיה, פילוסופיית הטבע 
 מוסדות:  אוניברסיטת מינכן 
 
אדגר דאקה (בגרמנית: Edgar Dacqué; ‏8 ביולי 1878 - 14 בספטמבר 1945) היה פלאונטולוג, גאולוג ופילוסוף של הטבע גרמני.
נודע כמחדשה של תאוריה תאולוגית של אבולוציה. אך רבים מרעיונותיו שהושפעו מחשיבה דתית נוצרית ומטפיזית, נדחו בקהילה המדעית.
ביוגרפיה

נולד ב-8 ביולי 1878 בנוישטאדט אן דר ויינשטראסה. בנם של אויגן (5 באפריל 1848 - 30 במרץ 1922) ומרתה (18 בספטמבר 1851 - 15 בדצמבר 1887) בתו של התאולוג הרמן ויקטור אנדריאה (גר') ואחייניתו של הגאולוג אכילס אנדריאה (גר').
ב-1897 הגיע למינכן ללמוד פלאונטולוגיה וגאולוגיה היסטורית, הוא השלים את לימודי הדוקטורט שלו ב-1903 אצל אלפרד פון ציטל (אנ'), מונה לפרופסור לפלאונטולוגיה באוניברסיטת מינכן ובתפקידו זה קיבל את האחריות לניהול האוסף הפלאונטולוגי של מדינת בוואריה (גר').
נהוג לחלק את חייו המדעיים של דאקה לשתי תקופות. בראשונה, עד 1924, התמקד בעבודה מדעית גרידא, ומאז ועד אחרית ימיו פנה גם לשאלות מטאפיזיות ודתיות-פילוסופיות.
ב-1912 התמנה כחבר באגודה הפלאונטולוגית (גר') עם היווסדה.
דאקה נפטר בסולן הסמוכה למינכן ב-14 בספטמבר 1945.
| --- | --- |
בקרת זהויות :  NLI: 987007272229005171  BnF: cb12391626d (data)  CANTIC: a10336308  GND: 116011564  ISNI: 0000 0001 0891 5262  LCCN: n87814442  NKC: mub2010592771  NTA: 069193371  SUDOC: 070361029  VIAF: 41923081   WorldCat (עם VIAF): 41923081 
ערך זה הוא קצרמרבנושא אישים ובנושא גרמניה. אתם מוזמנים לתרום לוויקיפדיה ו.
אדם זר (מיני-סדרה)

| --- | --- |

כותרת הפתיחה
 מבוסס על:  "אדם זר" מאת הרלן קובן
 סוגה:  מותחן דרמה
 יוצרים:  הרלן קובן
 כותבים:  דני ברוקלהורסט
 בימוי:  דניאל אוהרה האנה קווין
 שחקנים:  ריצ'רד ארמיטאג' שיבון פינרן ג'ניפר סונדרס שון דולי פול קיי דרוולה קירוואן קדיף קירוואן ג'ייקוב דודמן אלה-ריי סמית' ברנדון פלוס מישה הנדלי אנתוני הד האנה ג'ון-קאמן סטיבן ריאה
 ארץ מקור:  בריטניה בריטניה
 שפות:  אנגלית
 מספר פרקים:  8
 הפקה
 מפיקים בפועל:  דני ברוקלהורסט הרלן קובן ריצ'רד פי ניקולה שיינדלר
 חברת הפקה:  Red Production Company
 הפצה:  נטפליקס
 אורך פרק:  42–51 דקות
 שידור
 רשת שידור:  נטפליקס
 תקופת שידור מקורית:  30 בינואר 2020 – הווה
 קישורים חיצוניים
 דף התוכנית ב-IMDb
אדם זר (באנגלית: The Stranger) היא מיני-סדרה בריטית המבוססת על ספרו באותו השם של סופר המתח הרלן קובן.
מיני-הסדרה עלתה לשידור בכל הפלטפורמות של שירות הזרמת המדיה נטפליקס ב-30 בינואר 2020.
תקציר העלילה

זרה מוחלטת ניגשת לאדם פרייס, אדם בעל משפחה מושלמת לכאורה, ומספרת לו סוד מפתיע על אשתו. הוא מחליט לצאת לחפש תשובות ושוקע בתעלומה סבוכה שממוטטת את חייו המושלמים.
צוות השחקנים > ראשי

ריצ'רד ארמיטאג' - אדם פרייס
שיבון פינרן - ג'ואנה גריפין
ג'ניפר סונדרס - היידי דויל
שון דולי - דאג טריפ
פול קיי - פטריק קאץ
דרוולה קירוואן - קורין פרייס
קדיף קירוואן - וסלי רוס
ג'ייקוב דודמן - תומאס פרייס
אלה-ריי סמית' - דייזי הוי
ברנדון פלוס - מייק טריפ
מישה הנדלי - ראיין פרייס
אנתוני הד - אדגר פרייס
האנה ג'ון-קאמן - הזרה
סטיבן ריאה - מרטין קילאן
צוות השחקנים > משני

קאי אלכסנדר - דנטה גונארסון
טמיקה גרינאווי - מריסה דספורד
לילי לאבלס - אינגריד פריזבי
הפקה > פיתוח וליהוק

בינואר 2019, הוכרז כי נטפליקס החלה בפיתוח מיני-סדרה שתבסס על הרומן "אדם זר" של הרלן קובן, כאשר העיבוד ייכתב על ידי דני ברוקלהורסט ויככב בו השחקן ריצ'רד ארמיטאג' בתפקיד ראשי. עד חודש מרץ, ליהוק צוות השחקנים הושלם, כולל שיבון פינרן, האנה ג'ון-קאמן, ג'ניפר סונדרס, אנתוני הד וסטיבן ריאה.
הפקה > צילומים

צילומי מיני-הסדרה החלו במרץ 2019, והתקיימו במנצ'סטר. באפריל, הצילומים התקיימו בבורי ובבולטון, ובסטוקפורט ביוני.
ביקורות

אתר הביקורות "Rotten Tomatoes" דיווח על הציון 87% עם דירוג ממוצע של 6.25/10, על בסיס על 11 ביקורות. הקונצנזוס הביקורתי באתר קובע כי "אם לא היא לא ממכרת ממש כמו חומר המקור שלה, "אדם זר" היא בעלת צוות שחקנים חזק ומותחת מספיק כדי להותיר את הצופים בקצה מושבם." באתר "Metacritic", המיני-סדרה זכתה לציון ממוצע משוקלל של 62 מתוך 100, על בסיס 5 ביקורות, דבר המציין "ביקורות חיוביות לרוב".
הערות שוליים

↑  White, Peter (January 28, 2019). "Richard Armitage To Star In Netflix Thriller 'The Stranger' With Harlan Coben & 'Safe' Team". Deadline Hollywood. Archived from the original on November 17, 2019. Retrieved December 21, 2019.
↑  White, Peter (March 5, 2019). "[https://deadline.com/2019/03/the-stranger-casting-1202570113/ 'Happy Valley's Siobhan Finneran & 'Ready Player One's Hannah John-Kamen Join Netflix's 'The Stranger'". Deadline Hollywood. Archived from the original on December 18, 2019. Retrieved January 30, 2020.
↑  Griffin, Susan (March 6, 2019). "Filming starts in Manchester on new Netflix drama The Stranger". ilovemanchester. Retrieved January 30, 2020.
↑  Molloy, Tom (April 11, 2019). "Upcoming Netflix series The Stranger filming in Bolton". The Bolton News. Archived from the original on September 29, 2019. Retrieved January 30, 2020.
↑  "New Netflix Drama 'The Stranger' will be Filming in Stockport Tomorrow". Edward Mellor Estate Agents Ltd. June 27, 2019. Archived from the original on September 29, 2019. Retrieved January 30, 2020.
↑  "The Stranger: Season 1 (2020)". Rotten Tomatoes. Retrieved February 5, 2020.
↑  "The Stranger: Season 1". Metacritic. Retrieved February 2, 2020.
אדר סורי

| אדר סורי |
| --- | --- |
 אדר סורי
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
סדרה:: סבוננאים
משפחה:: סבונניים
סוג:: אדר
מין:: אדר סורי
שם מדעי
 Acer obtusifolium ‏סמית, 1809

אֶדֶר סוּרִי (שם מדעי: Acer obtusifolium, שמות נרדפים A. orientale ,A. syriacum) הוא מין בסוג האדר. זהו שיח-חורש גבוהה, ירוק-עד, המוכרז כצמח מוגן בישראל.
מאפיינים

האדר הסורי גדל בבתי גידול טבעיים בלבד, בחורש ויער ים תיכוני לח, בעיקר בגליל העליון. הוא מצוי בקרבת מורדות נחלים - וגדל בעיקר במדרונות הפונים צפונה על גבי נוף של סלעי דולומיט ואבן גיר.
לאדר סורי פרי דו-כנפי, המורכב משתי כנפיות הנפרדות בהבשלה. הזרע נפוץ ברוח עת הכנפית מביאה לסיבוב יחידת ההפצה ברוח בדמות מדחף (פרופלור) ובכך להאטת מהירות הנפילה. יחידת הפצה הנותרת באוויר בדרך זו עשויה לפוץ בסיוע הרוח למרחק רב יחסית.
עלי העץ נגדיים, ושסועים לשלוש אונות.
לפי הספרות הבוטנית, יכול צמח זה לגרום לתגובה אלרגית.
ראו גם

אדר קטן עלים
לקריאה נוספת

מיכה לבנה, לקסיקון החי והצומח של ארץ-ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994 (הספר בקטלוג ULI)